Ôngkawijaya rangkung, wiwit kala samantên kagungan dalêm ringgit salampahan kalêbêt ricikanipun sakintên wontên cacah 200 iji, sarêng sampun dados salampahan kaparingan nama: Kyai Pramukanya, saha kaparingan sangkala awarni danawa murgan, mripat satunggal tangan kalih nyangkêlit dhuwung, irungipun agêng anggandhul mangandhap kaistha wohing terong kopèk, sirah kapara lonjong paraupan katungkulakên mangandhap, pundhak ing wingking jomplang manginggil, ing padhalangan amastani: buta congklok, limrahipun tiyang ingkang dèrèng mangrêtos amastani: buta terong, dados namung katarik [ka...]